MUNICIPIUL CRAIOVA

CONSILIUL LOCAL AL MUNICIPIULUI CRAIOVA

       HOTĂRÂREA NR.162
privind modificarea Hotărârii Consiliului Local al Municipiului Craiova nr.56/2006 referitoare la gestiunea directă pentru activităţile de administrare a domeniului public şi privat date în competenţa Regiei Autonome de Administrare a Domeniului Public şi Fondului Locativ Craiova

Consiliul Local al Municipiului  Craiova, întrunit în şedinţa ordinară din data de 30.04.2015;


Având în vedere raportul nr. 60775/2015 al Direcţiei Patrimoniu prin care se propune modificarea Hotărârii Consiliului Local al Municipiului Craiova nr.56/2006 referitoare la gestiunea directă pentru activităţile de administrare a domeniului public şi privat date în competenţa Regiei Autonome de Administrare a Domeniului Public şi Fondului Locativ Craiova şi rapoartele comisiilor de specialitate ale Consiliului Local al Municipiului Craiova nr.127, 136, 137, 138 şi 139/2015;


În conformitate cu prevederile Ordonanţei Guvernului nr. 71/2002 privind organizarea şi funcţionarea serviciilor de administrare a domeniului public şi privat de interes local, aprobată prin Legea nr. 3/2003;

           În temeiul art.36 alin.2 lit. c coroborat cu alin.5 lit. a, art. 45 alin.3, art.61 alin.2 şi art.115, alin.2, lit.b din Legea nr.215/2001 privind administraţia publică locală, republicată;

HOTĂRĂŞTE:

Art.1. Se aprobă gestiunea directă pentru activităţile de administrare a domeniului public şi privat date în competenţa Regiei Autonome de Administrare a Domeniului Public şi Fondului Locativ Craiova, astfel:

1. montarea şi întreţinerea statuilor şi monumentelor;
2. administrarea, întreţinerea, repararea şi reabilitarea fondului locativ;

3. administrarea, întreţinerea şi repararea adăposturilor locale antiaeriene.

Art.2. Regulamentul, caietul de sarcini şi tarifele aferente activităţilor delegate la art.1 din prezenta hotărâre, vor fi supuse aprobării Consiliului Local a  Municipiului Craiova.
  Art.3. Pe data prezentei hotărâri, se modifică în mod corespunzător Hotărârea Consiliului Local al Municipiului Craiova nr.56/2006.

Art.4. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Servicii Publice, Direcţia Patrimoniu şi Regia Autonomă de Administrare a Domeniului Public şi Fondului Locativ Craiova vor aduce la îndeplinire prevederile prezentei hotărâri.

